HU Az Európai Unió Hivatalos Lapja C 56/13

Módosítás iránti kérelem közzététele a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 510/2006/EK tanácsi rendelet 6. cikkének (2) bekezdése alapján

2011/C 56/09

Ezzel a közzététellel az 510/2006/EK tanácsi rendelet (1) 7. cikke alapján létrejön a módosítás iránti kérelem elleni kifogás joga. A kifogást tartalmazó nyilatkozatnak e közzététel napjától számítva hat hónapon belül kell beérkeznie a Bizottsághoz.

EGYSÉGES DOKUMENTUM

A TANÁCS 510/2006/EK RENDELETE

MÓDOSÍTÁS IRÁNTI KÉRELEM A 9. CIKK ALAPJÁN

„AZEITES DO RIBATEJO”

EK-sz.: PT-PDO-0117-0219-09.01.2006

OFJ ( ) OEM ( X )

1. A módosítással érintett termékleírás szakaszcíme:

—  A termék elnevezése — A termék leírása — Földrajzi terület —  A származás igazolása —  Az előállítás módja —  Kapcsolat —  Címkézés —  Nemzeti előírások —  Egyéb (határozza meg)

2. A módosítás(ok) típusa:

— Az egységes dokumentum vagy az összefoglaló lap módosítása —  Azon bejegyzett OEM vagy OFJ termékleírásának módosítása, amely esetében sem az egységes dokumentumot, sem az összefoglalót nem tették közzé —  A termékleírás oly módon történő módosítása, amely nem teszi szükségessé a közzétett egységes dokumentum módosítását (az 510/2006/EK rendelet 9. cikkének (3) bekezdése) —  A termékleírás hatóságilag elrendelt, kötelező egészségügyi vagy növény-egészségügyi intézkedések miatti átmeneti módosítása (az 510/2006/EK rendelet 9. cikkének (4) bekezdése)

3. Módosítás(ok):

3.1. Leírás:

1. A Cobrançosa fajta bevonása, tekintettel a régióban történő előfordulására, mivel olyan olívaolaj készül belőle, amelynek íze és aromája őrzi a már évszázadok óta elismert ribatejói hagyományos olívaolaj tulajdonságait. E célból tanulmányt végeztek, amely bebizonyította, hogy ha a Galega Vulgar olívaolajhoz hozzáadjuk a Cobrançosa fajtát, az előbbi továbbra is megtartja az Azeite do Ribatejo (ribatejói olívaolaj) kémiai és érzékszervi sajátosságait.

2. Az olajfaültetvény fajtaösszetételének módosítása és rögzítése a következő sajátosságokkal: — Galega Vulgar és/vagy Lentisca legalább 55 %-ban (e két fajta valamelyikének vagy a kettőnek együtt legalább 55 %-ot kell kitennie), — Cobrançosa legfeljebb 45 %-ban, — más fajták legfeljebb 5 %-ban, — a Picual fajta teljes kizárása. Megjegyzés: Ezen módosítások hatására megszűnik a földrajzi terület két alrégióra tagolódása.

3. Az általános jogszabályi változások és a termékről és sajátosságairól készített alaposabb tanulmányok következtében néhány fizikai-kémiai paraméter módosítása.

4. Az Azeites do Ribatejo fajtái érzékszervi tulajdonságainak pontosabb meghatározása.

3.2. Földrajzi terület:

A földrajzi területből kivontak néhány tartományt (concelho) és települést (freguesia), mert bebizonyosodott, hogy az olajbogyó-termesztés már hanyatlófélben van, és az olívaolaj már nem rendelkezik az előírt tulajdonságokkal.

Egyértelműen bevonták Rio Maior tartomány néhány olyan települését, amelyek tévedésből nem kerültek fel az eredeti listára, pedig szerepeltek a rajzokon (a földrajzi terület térképein).

A földrajzi terület két alrégióra tagolódása megszűnt, mivel a Lentisca fajta már az egész régióban előfordul, így már nincsenek technikai érvek a tagolódás mellett.

EGYSÉGES DOKUMENTUM

A TANÁCS 510/2006/EK RENDELETE

„AZEITES DO RIBATEJO”

EK-sz.: PT-PDO-0117-0219-09.01.2006

OEM ( X ) OFJ ( )

Ezen összefoglaló a termékleírás legfontosabb elemeit tartalmazza tájékoztatás céljából.

1. A tagállam illetékes szerve:

Név: Gabinete de Planeamento e Políticas Cím: Rua Padre António Vieira 1 1099-073 Lisboa PORTUGAL Tel. +351 213819300 Fax +351 213876635 E-mail: Gpp@gpp.pt

2. Csoportosulás:

Név: Associação dos Agricultores do Ribatejo Cím: Rua de Santa Margarida 1-A 2000-114 Santarém PORTUGAL Tel. +351 243323794 / 327444 Fax +351 243322829 E-mail: geral@aaribatejo.pt Összetétel: Termelők/feldolgozók ( X ) Egyéb ( )

3. A termék típusa:

1.5. osztály Olajok és zsírok (vaj, margarin, olaj stb.)

4. Termékleírás:

(követelmények összefoglalása az 510/2006/EK rendelet 4. cikkének (2) bekezdése alapján)

4.1. Elnevezés:

„Azeites do Ribatejo”

4.2. Leírás:

Az Azeites do Ribatejo az Olea Europeia L. olajfa terméséből nyert folyékony zsiradék, amelyet kifejezetten mechanikai eljárásokkal Galega Vulgar, Lentisca és Cobrançosa fajtájú olajbogyóból vonnak ki. Ezek a termelés földrajzi területén található olajfaültetvényből származnak.

Az „Azeites do Ribatejo” a következő tulajdonságokkal rendelkezik (összefoglalva):

Savasság – extraszűz – max. 0,8 %, szűz – max. 1,5 %

Peroxidszám: max. 15 meq O2/kg,

Abszorbancia: K 232 nm – max. 2,00, K 270 nm – max. 0,20, ΔK – max. 0,01

Szín – uralkodó hullámhossz (λ) – 577–578 nm

Trilinolein – max. 0,2 %

Transz-zsírsavak % – olajos – max. 0,03, transz-linolsav + transz-linolénsav – max. 0,03

Alifás alkoholok – max. 300 mg/kg

Szterinek % — Koleszterin < 0,5 — Brasszikaszterin ≤ 0,1 — Kampeszterin ≤ 4,0 — Sztigmaszterin < kampeszterin — β-szitosztein ≥ 93,0 — Δ7-sztigmaszterol ≤ 0,3

Összes szterin min. 1 000 mg/kg

Eritrodiol + Uvaol – max. 4,5%

Viasz – max. 250 mg/kg

Meg vannak továbbá határozva a zsírsavak és a trigliceridek paraméterei is.

Az Azeites do Ribatejo termése közepes mennyiségű, termése zöld és érett, almára emlékeztet, aranysárga, időnként enyhén zöldes színű. Ahhoz, hogy Azeites do Ribatejónak elismerjék, az extraszűz és szűz olívaolajnak átlagosan hibátlannak kell lennie. Ezen kívül azokat az olívaolajokat, amelyek az engedélyezett fajtákra jellemző érzékszervi tulajdonságoktól eltérő tulajdonságokkal rendelkeznek, elutasítják.

4.3. Földrajzi terület:

A termelés, feldolgozás és csomagolás földrajzi területe a következő tartományokra (conselho) korlátozódik: Abrantes, Alcanena, Alcobaça (csak S. Vicente de Aljubarrota és Turquel település), Alvaiázere, Azambuja (csak Vila Nova de S. Pedro település), Cartaxo (csak Cartaxo, Ereira, Pontével és Vale da Pinta település), Constância, Entroncamento, Ferreira do Zêzere, Gavião, Golegã, Ourém (csak Alburitel, Atouguia, Caxarias, Cercal, Espite, Fátima, Formigais, Freixianda, Gondemaria, Matas, Na Sa da Misericórdia, Na Sa da Piedade, Olival, Rio de Couros és Seiça település), Porto de Mós (csak Alcaria, Alvados, Arrimal, Juncal, Mendiga, Pedreiras, S. Bento és Serro Ventoso település), Rio Maior (csak Alcobertas, Arruda dos Pisões, Assentiz, Azambujeira, Fráguas, Malaqueijo, Marmeleira, Outeiro da Cortiçada, Ribeira de S. João, Rio Maior, S. João da Ribeira és S. Sebastião település), Santarém, Sardoal, Tomar, Torres Novas és Vila Nova da Barquinha.

4.4. A származás igazolása:

A termék jellegzetes tulajdonságain túlmenően létezik egy konkrét nyomonkövethetőségi rendszer. Minden szereplőnek, függetlenül attól, hogy milyen feladatot lát el (olajbogyótermelők, olajpréselők vagy csomagolók) részt kell vennie az ellenőrzési és igazolási rendszerben. Minden egyes termelő számára, amely az Agrupamento de Produtores Gestor da DOP jóváhagyásával használhatja az „Azeites do Ribatejo” oltalom alatt álló eredetmegjelölést, kidolgoztak egy leíró jegyzéket, amely tartalmazza a felhasznált olajbogyó származásával, a termelés/szállítás körülményeivel, valamint a termelés és/vagy a csomagolás technológiai feltételeivel kapcsolatos aktualizált adatokat. Az olajbogyó-termesztőket a kezelések, a termesztés és különösen a betakarítás idején megfelelő időközönként ellenőrzik. Az olajpréselők és a csomagolók ellenőrzései a kinyerés, a tárolás és a csomagolás idején történnek. Az ellenőrzési rendszer a teljes folyamatra kiterjed, és az Azeites de Ribatejo minden egyes csomagján megfelelően fel van tüntetve a számmal ellátott hitelesítő jelzés, amely lehetővé teszi, hogy a terméket a termelési folyamat bármelyik szakaszában nyomon lehessen követni. Az OEM-megjelölés feltüntetése a csomagoláson csak olyan szűz, illetve extraszűz olívaolaj esetében engedélyezett, amelyik rendelkezik a leírt analitikai tulajdonságokkal, és amelynek előállítási folyamatát ellenőrizték.

4.5. Az előállítás módja:

Az Azeites do Ribatejót a termeléshez meghatározott földrajzi területen található présekben, kizárólag mechanikus eljárásokkal az Olea Europeia L. termés kivonatából nyerik a helyes gyakorlatokat követve, ideértve a helyes termesztési gyakorlatokat, a növény-egészségügyi eljárásokat, valamint a betakarítási, szállítási és feldolgozási/csomagolási feltételeket. Kizárólag olyan olajbogyókat használhatnak fel, amelyek ugyanezen földrajzi területen található olajfaültetvényből, valamint a következő arányban a következő fajtákból származnak: Galega Vulgar és/vagy Lentisca, legalább: 55 %, Cobrançosa, legfeljebb: 45 %. Legfeljebb 5 %-ban más fajták is elfogadhatóak (kivéve a Picual fajtát, amelyet tilos használni). Nincsenek megengedve sem a másodszori sajtolás módszerei, sem enzimek vagy talkum alkalmazása. A szűz vagy extraszűz olívaolajat erre alkalmas üvegekbe palackozzák, és megfelelő címkével látják el. A fent leírt valamennyi műveletre a földrajzi területen kerül sor. Mivel az olívaolaj elegyíthető, nem megengedett semmilyen utólagos szétválasztási vagy elkülönítési eljárás. Következésképpen ez a megfelelő módja az ellenőrzés elvégzésének és a termék folytonos nyomonkövethetősége fenntartásának, hogy a fogyasztók számára garantált legyen a származás, a minőség és a hitelesség.

4.6. Kapcsolat:

Az olajfaültetvények a Ribatejo régióban találhatók, ahol jellegzetesen mediterrán mezőgazdasági és éghajlati viszonyok uralkodnak: a nyarak melegek és szárazak, a talaj pedig elsősorban meszes. Mivel az olajbogyó-termesztés a régió történelme során mindig is igen fontos volt, rányomta bélyegét a ribatejanói lakosság hagyományaira, amelyek között kiemelkedő az olívaolajat felhasználó számos regionális ételrecept. A termék és a régió közötti történelmi és szociokulturális kapcsolaton túl az Azeites do Ribatejo elismert és más olívaolajokétól eltérő kémiai és érzékszervi tulajdonságokkal rendelkezik. Bár a felhasznált fajták nem kizárólag ebben a régióban fordulnak elő, az olajfaültetvények összetétele és ökoszisztémája meghatározó elem a leírt jellegzetességeket mutató olívaolaj előállítása során.

4.7. Ellenőrző szerv:

Név: Certis Cím: Rua Diana de Liz, Horta do Bispo Apartado 320 7006 Évora PORTUGAL Tel. +351 266769564 Fax +351 266769566 E-mail: —

4.8. Címkézés:

A címkén kötelezően fel kell tüntetni az „Azeites do Ribatejo — Denominação de Origem Protegida” kifejezést és a vonatkozó közösségi logót. A csomagoláson ugyancsak fel kell tüntetni a hitelesítő jelzést, amely kötelezően tartalmazza a termék nevét és a megfelelő feliratot, az ellenőrző szerv nevét és a sorozatszámot (a termék nyomonkövethetőségét biztosító numerikus vagy alfanumerikus kódot). Az előállító neve, vállalati neve és címe semmilyen esetben sem helyettesíthető más szerv nevével, még akkor sem, ha ez utóbbi felelős a termékért vagy annak forgalomba hozataláért. A kereskedelmi név – Azeites do Ribatejo – DOP – nem egészíthető ki semmilyen más jelzéssel vagy szöveggel, ideértve forgalmazók védjegyét vagy egyéb jelzést is.

(1) HL L 93, 2006.3.31., 12. o.